als_Latn dik_Latn azb_Arab
Bllokohet një Qendër e votimit në Golem, kërkohet ndërhyrja e Policisë
Një Qendër e votimit në Golem, Kavajë është bllokuar për më shumë se një orë në mëngjesin e sotëm. Gazetari Erjon Skëndaj raportoi për BalkanWeb se shkak është bërë mungesa e kartave të përfaqësuesve të PD-së si vëzhgues.
Mes të pranishmëve, përfaqësues të komisionit të QV dhe të tjerëve ka pasur tone të larta dhe debate të nxehta, madje për zgjidhjen e situatës është kërkuar edhe ndërhyrja e policisë.
Kujtojmë se Kavaja, përveç se për zgjedhjet parlamentare, sot voton edhe për kreun e Bashkisë.
als_Latn als_Latn als_Latn als_Latn